CELEX: 62013CN0670
Language: da
Date: 2013-12-13 00:00:00
Title: Sag C-670/13 P: Appel iværksat den 13. december 2013 af The Cartoon Network, Inc. til prøvelse af dom afsagt af Retten (Syvende Afdeling) den 2. oktober 2013 i sag T-285/12 — The Cartoon Network, Inc. mod Kontoret for Harmonisering i det Indre Marked (Varemærker og Design)

22.2.2014   
            
            
               DA
            
            
               Den Europæiske Unions Tidende
            
            
               C 52/29
            
         Appel iværksat den 13. december 2013 af The Cartoon Network, Inc. til prøvelse af dom afsagt af Retten (Syvende Afdeling) den 2. oktober 2013 i sag T-285/12 — The Cartoon Network, Inc. mod Kontoret for Harmonisering i det Indre Marked (Varemærker og Design)
   (Sag C-670/13 P)
   2014/C 52/54
   Processprog: engelsk
   
      Parter
   
   
      Appellant: The Cartoon Network, Inc. (ved solicitor I. Starr)
   
      Den anden part i appelsagen: Kontoret for Harmonisering i det Indre Marked (Varemærker og Design) (KHIM) — Boomerang TV, SA
   
      Appellanten har nedlagt følgende påstande
   
   
               —
            
            
               Den appellerede dom ophæves af Domstolen og den anfægtede beslutning annulleres.
            
         
               —
            
            
               Subsidiært, den appellerede dom ophæves af Domstolen og sagen hjemvises til Retten.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale sagsøgerens omkostninger i forbindelse med appelsagen.
            
         
      Anbringender og væsentligste argumenter
   
   
               1)
            
            
               
                  Tilsidesættelse af artikel 35 og 53 i Statutten for Den Europæiske Unions Domstol (herefter »statutten for Domstolen«)
               
               Artikel 35 og 53 i statutten for Domstolen fastslår, at Retten er forpligtet til at begrunde sine domme. I den appellerede dom begik Retten en retlig fejl, idet den ikke anførte grundene til dens konklusion, hvorefter den relevante kundekreds udelukkende bestod af fagkyndige personer.
            
         
               2)
            
            
               
                  Tilsidesættelse af artikel 8, stk. 1, litra b), i Rådets forordning nr. 207/2009/EF
                   (1): Urigtig gengivelse af de faktiske omstændigheder: Den relevante kundekreds
               
               
                           2.1.
                        
                        
                           Retten begik en retlig fejl, idet den konkluderede, at den relevante kundekreds udelukkende bestod af fagkyndige personer, og at den relevante kundekreds var den samme vedrørende de relevante tjenesteydelser omfattet af intervenientens EF-varemærke og af EF-varemærkeansøgningen, idet denne konklusion var støttet på en urigtig gengivelse af de faktiske omstændigheder, der forelå for Retten. Retten og appelkammeret burde have begrænset deres analyse til EF-varemærkeansøgningens specifikation.
                        
                     
                           2.2.
                        
                        
                           Subsidiært ‒ såfremt det var med rette, at Retten konkluderede, at den relevante kundekreds vedrørende både EF-varemærkeansøgningen og intervenientens EF-varemærke udelukkende bestod af fagkyndige personer ‒ burde retten have lagt til grund, at der ikke var nogen risiko for forveksling mellem EF-varemærkeansøgningen og intervenientens EF-varemærke som følge af det højere opmærksomhedsniveau, som de relevante sagkyndige personer udviser.
                        
                     
         
               3)
            
            
               
                  Tilsidesættelse af artikel 8, stk. 1, litra b), i rådsforordning 207/2009/EF: Urigtig gengivelse af de faktiske omstændigheder: Tjenesteydelser af lignende art og tilsidesættelse af artikel 75 i rådsforordning 207/2009/EF
               
               Retten begik en retlig fejl, idet den konkluderede, at tjenesteydelserne omfattet af EF-varemærkeansøgningen er af lignende art som de tjenesteydelser, der er omfattet af intervenientens EF-varemærke, henset til bl.a. deres respektive karakter, tilsigtede formål, slutbrugere og relevante kundekreds. Endvidere begik Retten og appelkammeret en retlig fejl, idet de lagde faktiske omstændigheder til grund på eget initiativ.
            
         
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).